CELEX: 32014D0151
Language: hu
Date: 2014-03-21 00:00:00
Title: A Tanács 2014/151/KKBP végrehajtási határozata ( 2014. március 21. ) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat végrehajtásáról

21.3.2014   
            
            
               HU
            
            
               Az Európai Unió Hivatalos Lapja
            
            
               L 86/30
            
         
      A TANÁCS 2014/151/KKBP VÉGREHAJTÁSI HATÁROZATA
   
   (2014. március 21.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedésekről szóló, 2014. március 17-i 2014/145/KKBP tanácsi határozatra (1) és különösen annak 3. cikke (1) bekezdésére,
   mivel:
   
               (1)
            
            
               A Tanács 2014. március 17-én elfogadta a2014/145/KKBP határozatot.
            
         
               (2)
            
            
               A helyzet súlyosságára tekintettel a Tanács úgy véli, hogy további személyeket kell felvenni a korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében foglalt jegyzékére.
            
         
               (3)
            
            
               A 2014/145/KKBP határozat mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az e határozat mellékletében felsorolt személyeket fel kell venni a 2014/145/KKBP határozat mellékletében szereplő jegyzékbe.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2014. március 21-én.
      
         
            a Tanács részéről
         
         
            az elnök
         
         D. KOURKOULAS
         
      
   
   
      (1)  HL L 78., 2014.3.17., 16.o.
   
      MELLÉKLET
      
         Az 1. cikkben említett személyek, szervezetek és szervek jegyzéke
      
      
                   
               
               
                  Név
               
               
                  Azonosító adatok
               
               
                  Indokolás
               
               
                  A jegyzékbe vétel dátuma
               
            
                  1.
               
               
                  Rogozin, Dmitry Olegovich
               
               
                  Születési idő és hely: 1963.12.21., Moscow
               
               
                  Az Oroszországi Föderáció miniszterelnök-helyettese.
                  Nyilvánosan Krím Oroszországhoz csatolására buzdított.
               
               
                  2014.3.21.
               
            
                  2.
               
               
                  Glazyev, Sergey
               
               
                  Születési idő és hely: 1961.1.1., Zaporozhye, (Ukrainian SSR)
               
               
                  Az Oroszországi Föderáció elnökének tanácsadója.
                  Nyilvánosan a Krím Oroszországhoz csatolására buzdított.
               
               
                  2014.3.21.
               
            
                  3.
               
               
                  Matviyenko, Valentina Ivanova
               
               
                  Születési idő és hely: 1949.4.9., Shepetovka, Khmelnitskyi oblast (Ukrainian SSR)
               
               
                  A Szövetségi Tanács elnöke. A Szövetségi Tanácsban 2014. március 1-jén nyilvánosan az orosz erők Ukrajnába telepítése mellett foglalt állást.
               
               
                  2014.3.21.
               
            
                  4.
               
               
                  Naryshkin, Sergei Evgenevich
               
               
                  Születési idő és hely: 1954.10.27.,
                  St Petersburg (former Leningrad)
               
               
                  Az Állami Duma elnöke. Nyilvánosan az orosz erők Ukrajnába telepítése mellett foglalt állást. Nyilvánosan kiállt az Oroszország–Krím újraegyesítési szerződés és az ahhoz kapcsolódó szövetségi alktományos törvény mellett.
               
               
                  2014.3.21.
               
            
                  5.
               
               
                  Kiselyov, Dmitry Konstantinovich
               
               
                  Születési idő: 1954.4.26.
               
               
                  Elnöki dekrétummal 2013. december 9-étől a „Rossiya Segodnya” orosz szövetségi állami hírügynökség elnöke.
                  Az orosz erők Ukrajnába telepítését támogató kormánypropaganda központi alakja.
               
               
                  2014.3.21.
               
            
                  6.
               
               
                  Nosatov, Alexander Mihailovich
               
               
                  Születési idő és hely: 1963.3.27., Sevastopol, (Ukrainian SSR)
               
               
                  A Fekete-tengeri Flotta parancsnokhelyettese, ellentengernagy.
                  Ő felel a ukrán szuverén területet elfoglaló orosz erők irányításáért.
               
               
                  2014.3.21.
               
            
                  7.
               
               
                  Kulikov, Valery Vladimirovich
               
               
                  Születési idő és hely: 1956.9.1., Zaporozhye, (Ukrainian SSR)
               
               
                  A Fekete-tengeri Flotta parancsnokhelyettese, ellentengernagy.
                  Ő felel a ukrán szuverén területet elfoglaló orosz erők irányításáért.
               
               
                  2014.3.21.
               
            
                  8.
               
               
                  Surkov, Vladislav Yurievich
               
               
                  Születési idő és hely: 1964.9.21., Solntsevo, Lipetsk
               
               
                  Az Oroszországi Föderáció elnökének szárnysegédje. Ő volt az egyik szervezője a Krímben a helyi krími közösségek annak érdekében való mozgósításának, hogy a krími ukrán hatóságok aláásását szolgáló megmozdulásokat szervezzenek.
               
               
                  2014.3.21.
               
            
                  9.
               
               
                  Mikhail Malyshev
               
               
                  Chair of the Crimea Electoral Commission
               
               
                  A krími népszavazás lebonyolításáért felelős. Feladata az orosz rendszerben a népszavazás eredményeinek aláírása.
               
               
                  2014.3.21.
               
            
                  10.
               
               
                  Valery Medvedev
               
               
                  Chair of Sevastopol Electoral Commission
               
               
                  A krími népszavazás lebonyolításáért felelős. Feladata az orosz rendszerben a népszavazás eredményeinek aláírása.
               
               
                  2014.3.21.
               
            
                  11.
               
               
                  Lt. Gen. Igor Turchenyuk
               
               
                  Commander of the Russian forces in Crimea
               
               
                  A krími területre vezényelt orosz csapatok tényleges parancsnoka (e csapatokról Oroszország továbbra is hivatalosan mint „helyi önvédelmi milíciákról” beszél).
               
               
                  2014.3.21.
               
            
                  12.
               
               
                  Elena Borisovna Mizulina
               
               
                  Deputy in the State Duma
               
               
                  Olyan közelmúltbeli orosz jogalkotási változások kezdeményezője és társszerzője, melyek célja az volt, hogy más országok régiói számára is lehetővé tegyék Oroszországhoz való csatlakozásukat saját központi hatóságaik hozzájárulása nélkül.
               
               
                  2014.3.21.